**Ministru kabineta rīkojuma projekta**

**„Par A.Antonova atbrīvošanu no amata”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | [Valsts civildienesta likuma](http://www.likumi.lv/doc.php?id=10944) 14.panta trešā daļa, Valsts civildienesta ierēdņu disciplināratbildības likuma 31.panta pirmās daļas 1.punkts, otrā un trešā daļa, Valsts civildienesta likuma 41.panta 1.punkta „i” apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar vides aizsardzības un reģionālās attīstības ministra 2014.gada 28.janvāra rīkojumu nr.4-d 2014.gada 28.janvārī ir izveidota disciplinārlietas izmeklēšanas komisija (turpmāk – Komisija) un ierosināta disciplinārlieta pret Vides aizsardzības un reģionālās attīstības ministrijas valsts sekretāru Aleksandru Antonovu.  Komisijas 2014.gada 10.marta atzinumā norādīts, ka A.Antonovs ir izdarījis disciplinārpārkāpumu, kas ir paredzēts Valsts civildienesta ierēdņu disciplināratbildības likuma (turpmāk – VCIDL) 36.panta otrajā daļā. VCIDL 36.panta otrajā daļā ir noteikta disciplināratbildība par valsts pārvaldes uzdevuma nolaidīgu vai nekvalitatīvu pildīšanu, tajā skaitā, tiesību aktiem neatbilstošu rīcību ar finanšu līdzekļiem, ja tā dēļ valstij vai personai nodarīts būtisks mantisks zaudējums vai valsts interesēm būtisks kaitējums, vai personai būtisks personisks kaitējums, samazinot mēnešalgu uz laiku no trim mēnešiem līdz vienam gadam, ieturot līdz 20 procentiem no mēnešalgas, pazeminot amatā uz laiku līdz trim gadiem, atbrīvojot no amata vai atbrīvojot no amata bez tiesībām vienu gadu pretendēt uz amatu valsts pārvaldē.  Komisija secina, ka, pamatojoties uz VCIDL 31.panta pirmo un otro daļu, par konstatētā disciplinārpārkāpuma izdarīšanu ir pietiekams pamats valsts civildienesta ierēdnim A.Antonovam piemērot VCIDL 36.panta otrajā daļā paredzēto disciplinārsodu – atbrīvošanu no amata.  Ievērojot, ka atbilstoši Valsts civildienesta ierēdņu disciplināratbildības likuma 31.panta otrajai daļai un šā likuma 11.panta ceturtajam punktam lēmumu par šāda veida disciplinārsoda piemērošanu ierēdnim - valsts sekretāram ir tiesīgs pieņemt vides aizsardzības un reģionālās attīstības ministrs, pamatojoties uz Ministru kabineta lēmumu, pirms soda piemērošanas ir nepieciešams sagatavot dokumentus Ministru kabinetam lēmuma pieņemšanai.  Rīkojuma projekts „Par A.Antonova atbrīvošanu no amata” paredz atļaut vides aizsardzības un reģionālās attīstības ministram piemērot A.Antonovam disciplinārsodu – atbrīvošana no amata un attiecīgi atbilstoši Valsts civildienesta likuma 41.panta 1.punkta „i” apakšpunktam izbeigt ar A.Antonovu civildienesta attiecības. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav |

*Anotācijas II, III, IV, V, VI un VII sadaļa - projekts šīs jomas neskar.*

Vides aizsardzības un

reģionālās attīstības ministrs E. Cilinskis

|  |  |  |  |  |
| --- | --- | --- | --- | --- |
| Vizē:  valsts sekretāra p.i.,  administrācijas vadītāja E. Turka   |  | | --- | | 11.03.2014. | | 374 | | Gailis, 67026544 | | gustavs.gailis@varam.gov.lv | |
|  |
|  |
|  |
|  |
|  |